(પ્રતિનિધિ) અમદાવાદ : અમદાવાદ શહેરમાં છેતરપીંડીની ફરિયાદો વધવા લાગતા ઉચ્ચ પોલીસ અધિકારીઓ દ્વારા ખાસ કરીને ઓનલાઈન થતી છેતરપીંડીની ફરિયાદમાં તાત્કાલિક તપાસ કરી આરોપીઓની સામે કાર્યવાહી કરવાનો આદેશ આપ્યો છે આ પરિસ્થિતિ વચ્ચે શહેરના વસ્ત્રાપુર પોલીસ સ્ટેશનમાં છેતરપીંડીની એક ચોંકાવનારી ફરિયાદ નોંધાઈ છે જેમાં કંપનીની સંવેદનશીલ માહિતીનો દુરૂપયોગ કરી કંપની તથા ગ્રાહકો સાથે એક શખ્સે છેતરપીંડી આચરી છે ઘટનાની ગંભીરતાને ધ્યાનમાં રાખી સમગ્ર કેસની તપાસ વસ્ત્રાપુર પોલીસ સ્ટેશનના સબ ઈન્સ્પેકટરને સોંપવામાં આવી છે.